গুড়িবন্দে পূর্ণিমা
গুড়িবন্দে পূর্ণিমা (ডক্টর এস. পি. পূর্ণিমা) ভারতের কর্ণাটক রাজ্যের একজন কন্নড় কবি। তিনি একজন লেখক এবং একই সাথে ঔপন্যাসিকও। তিনি কর্ণাটকের হাসান জেলার শ্রাবণবেলাগোলায় জন্মগ্রহণ করেন। তিনি দুইবার স্নাতকোত্তর ডিগ্রি অর্জন করেছেন।[তথ্যসূত্র প্রয়োজন] তিনি প্রথমে ব্যাঙ্গালোর বিশ্ববিদ্যালয় থেকে কন্নড় সাহিত্যে স্নাতকোত্তর ডিগ্রি লাভ করেছেন। অতঃপর প্রাকৃতে স্নাতকোত্তর ডিগ্রি এবং মহীশূর বিশ্ববিদ্যালয় থেকে জৈনলজিতে ডক্টরেট ডিগ্রি অর্জন করেন। তিনি ১৯৮২-৮৩ সালে জেলা কন্নড় সাহিত্য পরিষদের সভাপতি ছিলেন। তিনি সাহিত্যের বিভিন্ন বিভাগে কন্নড় ভাষায় ৬০ টিরও বেশি বই প্রকাশ করেছেন।[তথ্যসূত্র প্রয়োজন] তার প্রকাশিত বইয়ের মধ্যে রয়েছে উপন্যাস, কবিতা সংকলন, নিবন্ধ সংগ্রহ, গবেষণা, জীবনী ইত্যাদি। তিনি ধার্মিকা নীলে বইয়ের লেখক। ২০১৩ সালে শিদলাঘাটায় অনুষ্ঠিত চিক্কাবল্লাপুর জেলা কন্নড় সাহিত্য সম্মেলনে গুড়িবন্দে পূর্ণিমা সভাপতিত্ব করেছিলেন।